13. Anlægsbevilling til opgradering af faglokaler på skoleområdet (Åben)
Tidl. politisk behandling
Forventet sagsgang
BS-U, TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til anlægsbevilling på 2,75 mio. kr. til opgradering 
og modernisering af faglokaler på skoleområdet. 
Bevillingen skal sikre, at der løbende sker modernisering og opgradering af skolernes faglokaler, sådan at 
lokalerne også fremover kan understøtte den ønskede undervisning inden for blandt andet håndværk og 
design, madkundskab, natur/teknologi, fysik og lign.
VURDERING
Bøn og Kultur vurderer, at gode fysiske rammer spiller en afgørende rolle for elevernes trivsel og faglige 
udvikling. Forskning viser, at velfungerende faglokaler kan forbedre koncentrationen og reducere 
distraktioner, hvilket igen fører til øget faglig præstation. Samtidig kan et inspirerende læringsmiljø øge 
motivationen og engagementet i undervisningen, hvilket bidrager til bedre læring og resultater. Derudover 
kan gode fysiske rammer fremme et inkluderende miljø. 
Børn og Kultur er i samarbejde med Teknik og Miljø i færd med at afdække vedligeholdelsesbehovet på 
skolernes faglokaler. Undersøgelsens formål er at kortlægge faglokalernes bygningsmæssige stand 
kombineret med en faglig vurdering af lokalernes nuværende og fremtidige evne til at kunne understøtte 
den undervisning, som skal finde sted.
Undersøgelsen afsluttes juni 2024 og skal bibringe forvaltningen en oversigt over, hvor der er størst behov 
for moderniseringer, udskiftninger og/eller genopretninger af faglokaler, sådan at skolerne har tidssvarende 
bygningsmæssige rammer, som giver et fagligt løft til undervisningen og mere fleksibilitet i hverdagen. 
På baggrund af kortlægningen vil Børne- og Skoleudvalget blive præsenteret for forslag til den konkrete 
udmøntning af anlægsbevillingen. Bevillingen fremlægges til godkendelse forud for færdiggørelsen af den 
beskrevne kortlægning, for at sikre, at de ønskede projekter kan igangsættes i 2024. 
Det bemærkes, at regeringen og folkeskoleforligskredsen i foråret 2024 har indgået en aftale om 
folkeskolen, hvori det blandt andet forventes, at der afsættes midler til kommunernes investeringer i bedre 
faglokaler og miljøer i det kommende skoleår. 
ØKONOMI
Der søges om en samlet anlægsbevilling på 2,75 mio. kr., som finansieres af det afsatte rådighedsbeløb i 
2023 (A-301) og 2024 (A-311). Børne- og Skoleudvalget vil på udvalgsmødet i september 2024 blive 
fremlagt forslag til den konkrete udmøntning af anlægsbevillingen på baggrund af forvaltningens afdækning 
af vedligeholdelsesbehovet.
INDDRAGELSE
[adresse]: EMN-2024-00965
Dok-ID: 3706305
Sagsbehandler: dsoe
Byråd
25. juni 2024  19:00
Børn og Kultur og Ejendomscenteret afdækker vedligeholdelsesbehovet ved en besigtigelse af de enkelte 
faglokaler ude på skolerne. Afhængigt af den konkrete udmøntning må det forventes, at der i byggeperioden 
kan være væsentlige gener for undervisningen, som derfor skal skemalægges sådan, at der i perioder er 
lukket for undervisning i de berørte faglokaler. Hvis det bliver nødvendigt, vil nedlukning af lokaler ske efter 
dialog og aftale med skolens ledelse.
INDSTILLING
Direktøren for Børn og Kultur og direktøren for Teknik og Miljø indstiller til Byrådet:
1.
At godkende anlægsbevilling på 2,75 mio. kr. til opgradering og modernisering af faglokaler på 
skoleområdet finansieret af det afsatte rådighedsbeløb på 2,75 mio. kr. i 2023 og 2024.
BESLUTNING
Børne- og Skoleudvalget, 4. juni 2024:
Fraværende: Ingen
Indstilles godkendt.
Teknik- og Miljøudvalget, 10. juni 2024:
Fraværende: Ingen
Indstilles godkendt.
Økonomiudvalget, 18. juni 2024:
Fraværende: Ingen
Indstilles godkendt.
Byrådet, 25. juni 2024:
Fraværende: Annemette Johansen, Mark Lauritsen
Godkendt.
Bilag
